CELEX: 32014L0012
Language: et
Date: 2013-10-18 00:00:00
Title: Komisjoni delegeeritud direktiiv 2014/12/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist magnetresonantstomograafia seadmete positronemissioontomograafide detektorite ja andmekogumisüksuste trükkplaatide joodistes  EMPs kohaldatav tekst

9.1.2014   
            
            
               ET
            
            
               Euroopa Liidu Teataja
            
            
               L 4/67
            
         KOMISJONI DELEGEERITUD DIREKTIIV 2014/12/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist magnetresonantstomograafia seadmete positronemissioontomograafide detektorite ja andmekogumisüksuste trükkplaatide joodistes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:
   
               (1)
            
            
               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.
            
         
               (2)
            
            
               Magnetresonantstomograafia seadmetesse integreeritud positronemissioontomograafides tekivad tugevad vibratsioonid. Pliita joodiste vibratsioonile vastupidavuse uuringud on näidanud, et pliita joodiste puhul tekib tugeva vibratsiooni tingimustes rikkeid varem ja sagedamini kui tina- või pliijoodistega ühenduste puhul. Seadmete kasutustingimuste ja geomeetriliste piirangute tõttu ei ole võimalik mehaaniliste võtetega tugeva vibratsiooni mõju piisaval määral vähendada või kõrvaldada.
            
         
               (3)
            
            
               Plii asendamine või kõrvaldamine ei ole praegu teaduslikult ja tehniliselt teostatav. Ajutise erandi tegemine on vajalik, et anda tootjatele aega sobivate pliivabade materjalide leidmiseks ja nende kasutusviiside kavandamiseks vajaliku uurimistöö tegemiseks.
            
         
               (4)
            
            
               Direktiivi 2011/65/EL tuleks seega vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
   Artikkel 4
   Käesolev direktiiv on adresseeritud liikmesriikidele.
   
      Brüssel, 18. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 174, 1.7.2011, lk 88.
   
      LISA
      Direktiivi 2011/65/EL IV lisasse lisatakse punkt 32:
      
                  „32.
               
               
                  Plii kasutamine magnetresonantstomograafia seadmete positronemissioontomograafide detektorite ja andmekogumisüksuste trükkplaatide joodistes. Kehtivusaeg lõpeb 31. detsembril 2019.”